אן אידלגו

אן "אנה" אידלגו (בצרפתית: Anne (Ana) Hidalgo; נולדה ב-19 ביוני 1959) היא פוליטיקאית צרפתייה, בת למהגרים, ילידת ספרד, חברת המפלגה הסוציאליסטית הצרפתית. אידלגו היא האישה הראשונה שנבחרה לעמוד בראשות עיריית פריז, וראש עיריית פריז המכהנת, מ-5 באפריל 2014. אידלגו נולדה בסן פרננדו, ליד קדיס שבאנדלוסיה, ספרד. סבה מצד אביה, היה סוציאליסט ספרדי, שברח לצרפת בסיום מלחמת האזרחים, עם אשתו וארבעת ילדיו. זמן קצר לאחר מכן, הם חזרו לספרד. סבתה נפטרה בנסיעה חזרה, וסבה נידון לעונש מוות, שהומתק למאסר עולם. אביה גדל בבית הורי אמו, התחתן בסוף שנות ה-50, ולזוג נולדו שתי בנות, אנה ומארי. בשנת 1961, היגרה המשפחה לצרפת, בשל המצב הכלכלי הקשה אליו נקלעה, והתיישבה בליון. אידלגו גדלה בשכונת וייז שבליון, דיברה בבית עם הוריה בספרדית, ועם אחותה בצרפתית. כיום, חיים הוריה בספרד, ואחותה מנהלת חברה ומתגוררת בלוס אנג'לס שבקליפורניה ארצות הברית. אידלגו בעלת תואר ראשון בעבודה סוציאלית. היא מומחית לדיני עבודה מטעם אוניברסיטאות ננטר וליון, שצברה ניסיון מעשי עשיר במשרדי המשפטים והעבודה. הקריירה של אידלגו זינקה בעיקר בתקופה שעבדה במחיצת מרטין אוברי, שרת העבודה בממשלתו של ליונל ז'וספ. עשייתה פוליטית והיא מבטאת עמדות חברתיות מובהקות. ב-2001, נבחרה לייצג את הרובע החמישה-עשר של פריז, ושימשה כסגנית ראש העיר הראשונה של פריז, תחת ברטראן דלנואה (מרץ 2001 - מרץ 2014). החל מ-5 באפריל 2014, מכהנת כראש העיר פריז. בבחירות מוניציפליות לראשות העיר פריז בשנת 2020 נבחרה לכהונה שנייה. להשקפתה, פריז צריכה לשמר את היצירות האדריכלות הגדולות שלה ואת פני הנוף האופייניים לה, ועם זאת, להפוך לעיר עם דיור נגיש לתושביה, בנייה ייעודית לגובה, מרחב מציבורי ידידותי ועיר אקולוגית. גישתה התכנונית הולידה את המושג "ז'נרוסיטה" - העיר הנדיבה, בפי קבוצת אדריכלים צעירים בשם The French, Talk, שהרעיון שלהם הוא לתכנן עיר יפה, אקולוגית, בלתי מזהמת ונדיבה לתושביה. בשנות האלפיים הראשונות, וביוזמתה, התקבלה תוכנית לחידוש הגן הגדול בלה-האל, שכללה שכלול מערכת התחבורה במקום, ומיצוב הגן כ-לב מסחרי ותרבותי מעודכן המשמש דלת הכניסה לפאריס מכל אירופה. ב-2019, זכתה בכהונה שנייה. בהובלתה, הגישה עיריית פריז בפברואר, תביעה נגד airbnb, בטענה, שהאתר פרסם 1,000 מודעות השכרה לא חוקיות. זאת, בהתאם לחוק הצרפתי, לפיו, בעלי בתים בפריז מורשים להשכיר את נכסיהם לטווח קצר לתקופה שלא תעלה על 120 ימים בשנה במצטבר, וחובת רישום מסודר, כדי לוודא שהנכסים לא יושכרו לטווח ארוך יותר. לדבריה, מטרת התביעה היא להביא לסיומה של התופעה שפוגעת במספר שכונות פריזאיות. בנובמבר 2018, ביקרה בישראל ונפגשה עם ראש עיריית חיפה, עינת קליש-רותם, לאחר בקורה של קליש-רותם בפריז, שנתיים קודם לכן, בו נוצר קשר אישי ביניהן, אשר הוביל להצטרפותה של חיפה לרשימת הערים החתומות על הסכם האקלים. בשנת 2018, טרם הגעתה לישראל, הזמינה אידלגו לפגישה מיוחדת את נטע ברזילי, זוכת אירוויזיון 2018, דברה איתה על העצמה נשית, נושא הקרוב ללב שתיהן, ואמרה לה: "אני רוצה להאמין שבזכותך אנחנו רואים עתיד חדש". כמקדמת שוויון לנשים, מינתה אידלגו ב-2018, יותר נשים מגברים, לתפקידי ניהול בכירים בעירייה. בדצמבר 2020, נקנסה עיריית פריז ב-90,000 אירו, על מינויים אלה, תוך הפרת החוק שנועד לקדם שוויון מגדרי, (ומאז כבר שונה). לטענת אידלגו, הפערים המגדריים ברחבי המדינה עדיין גדולים, וכדי שיושג שוויון, יש לדעתה להאיץ את הקצב, ולהבטיח שיותר נשים מקבלות תפקידים מאשר גברים. באוקטובר 2020, ריססו אלמונים כתובות שטנה וצלבי קרס על קיר מסעדה כשרה ברובע ה-19 בפריז, ניפצו את חלונות המסעדה והשחיתו את השולחנות והכיסאות. אידלגו גינתה בחריפות את המעשה והביעה תמיכה מלאה בקהילה היהודית, והוסיפה ציוץ בנושא בטוויטר. בשנת 2020, הופיעה ברשימה השנתית של מגזין טיים, טיים 100 בשנת 2012, קיבלה אבירות בלגיון הכבוד הצרפתי בטקס הנעילה של אולימפיאדת טוקיו 2020, קיבלה את הדגל האולימפי, לקראת אולימפיאדת פריז 2024 אם לשלושה ילדים, ונשואה בשנית. אתר האינטרנט הרשמי של אן אידלגו (בצרפתית) אן אידלגו, ברשת החברתית פייסבוק אן אידלגו, ברשת החברתית אקס (טוויטר) אן אידלגו, ברשת החברתית אינסטגרם פריז בידי הולנד: ראשת העיר סוציאליסטית, באתר ynet, 30 במרץ 2014 מירב מורן, ‏ראש העיר פריז: "הטרור בא מתוכנו, נמשיך לקלוט מהגרים", באתר גלובס, 19 במאי 2015 אן אידלגו מועמדת ל"ראש העיר העולמית" לשנת 2018 כשהשמאל מבולבל ומפולג, ראשת העיר פריז עשויה להיות התשובה, באתר הארץ, 8 בספטמבר 2021 אבירמה גולן, אן אידלגו רוצה לשנות את פאריס, באתר הארץ, 25 במאי 2010 ראשת עיריית פריז: "נתבע את airbnb על פרסום לא חוקי", באתר כלכליסט, 11 בפברואר 2019 ביקור ראש העיר פריז הגברת אן הידלגו ANNE HIDALGO בחיפה (באנגלית), נבדק ב-2021-08-08 המסר של פריז, באתר כלבו – חיפה והקריות, ‏2021-02-13 לינוי משעלי, ‏צפו: הפגישה המרגשת של נטע ברזילי וראש עיריית פריז, באתר "סרוגים", 18 בנובמבר 2018 קנס לעיריית פריז: יותר מדי נשים בתפקידי מפתח, באתר ynet, 15 בדצמבר 2020 תקרית אנטישמית: אלמונים השחיתו מסעדה כשרה בפריז, באתר כאן-תאגיד השידור הישראלי Anne Hidalgo: The 100 Most Influential People of 2020, Time ניפגש בפריז 2024: אשרם נשאה את דגל ישראל, אולימפיאדת טוקיו ננעלה בטקס מרשים, באתר ynet, 8 באוגוסט 2021